સંપ્રદાયમાં શ્રીહરિના સાક્ષાત સંબંધથી પાવન થયેલી, દિવ્યાનંદ બક્ષતી અને અપ્રાપ્ય બનતી જતી પ્રસાદીભૂત નાનાવિધ દિવ્ય અમૂલ્ય વસ્તુઓનો અપાર મહિમા જાણી તેને એકત્રિત કરવા માટે તેઓશ્રીએ પોતે મહેનત કરી સંકલન કર્યું. નખકેશ – અસ્થિ – ચરણારર્વિંદ- હાર – મુગટ – ઘરેણાઓ – વસ્ત્રો – રજાઇઓ – ચાખડીઓ – વાસણો – કંઠી – માળા – બેરખાઓ – રૂપિયાઓ – લાકડીઓ વિગેરેનું સંકલન કરવામાં ગામડે ગામડે સત્સંગીઓના ઘેર – ઘેર ફરીને પ્રચંડ પુરુષાર્થ કર્યો. આ એકઠી કરેલી દરેક પ્રાસાદિક વસ્તુઓને સુરક્ષિત કરવા વડતાલમાં મંદિરની બાજુમાં જ એક ભવ્ય કલાત્મક અને બે માળવાળું સુશોભિત અક્ષરભુવનનું નિર્માણ કર્યું.